cotfaancjeΑπόφαση του Γενικού Δικαστηρίου (πρώτο τμήμα) της 22ας Σεπτεμβρίου 2016 – Tose’e Ta’avon Bank κατά Συμβουλίου
(Υπόθεση T‑435/14)
«Κοινή εξωτερική πολιτική και πολιτική ασφάλειας – Περιοριστικά μέτρα κατά του Ιράν με σκοπό την παρεμπόδιση της διαδόσεως των πυρηνικών όπλων – Δέσμευση κεφαλαίων – Ένσταση ελλείψεως νομιμότητας – Ανάθεση εκτελεστικής αρμοδιότητας στο Συμβούλιο – Κριτήριο σχετικό με τις οντότητες που παρέχουν στήριξη στην Ιρανική Κυβέρνηση – Νομικό σφάλμα – Πλάνη περί τα πράγματα – Υποχρέωση αιτιολογήσεως – Αναλογικότητα – Θεμελιώδη δικαιώματα»
1.                     Κοινή εξωτερική πολιτική και πολιτική ασφάλειας – Απόφαση εκδοθείσα στο πλαίσιο της Συνθήκης ΕΕ – Διαδικαστικές προϋποθέσεις του άρθρου 215, παράγραφος 2, ΣΛΕΕ, – Μη δυνατότητα εφαρμογής (Άρθρο 29 ΣΕΕ· άρθρο 215 § 2 ΣΛΕΕ· απόφαση 2010/413/ΚΕΠΠΑ του Συμβουλίου) (βλ. σκέψη 26)
2.                     Κοινή εξωτερική πολιτική και πολιτική ασφάλειας – Περιοριστικά μέτρα κατά του Ιράν – Δέσμευση κεφαλαίων ατόμων, οντοτήτων ή φορέων που συμμετέχουν ή παρέχουν στήριξη στη διάδοση των πυρηνικών όπλων – Εξουσία του Συμβουλίου, όσον αφορά περιοριστικά μέτρα βασιζόμενα στο άρθρο 215 ΣΛΕΕ, να κάνει χρήση της διαδικασίας του άρθρου 291, παράγραφος 2, ΣΛΕΕ (Άρθρα 215 ΣΛΕΕ και 291 § 2 ΣΛΕΕ· κανονισμός 267/2012 του Συμβουλίου, άρθρο 23 § 2) (βλ. σκέψη 28)
3.                     Κοινή εξωτερική πολιτική και πολιτική ασφάλειας – Περιοριστικά μέτρα κατά του Ιράν – Μέτρα ληφθέντα στο πλαίσιο της καταπολεμήσεως της διαδόσεως των πυρηνικών όπλων – Διαδικασία εγγραφής στον κατάλογο προσώπων και οντοτήτων που υπόκεινται στο μέτρο της δεσμεύσεως κεφαλαίων και οικονομικών πόρων – Επιλογή της νομικής βάσεως – Κανονισμός 267/2012 – Τήρηση των προϋποθέσεων του άρθρου 291 ΣΛΕΕ (Άρθρο 291 § 2 ΣΛΕΕ· κανονισμός 267/2012 του Συμβουλίου, άρθρα 23 § 2 και 46 § 2) (βλ. σκέψη 29)
4.                     Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα κατά του Ιράν – Μέτρα ληφθέντα στο πλαίσιο της καταπολεμήσεως της διαδόσεως των πυρηνικών όπλων – Έκταση του ελέγχου – Περιορισμένος έλεγχος για τους γενικούς κανόνες – Κριτήρια λήψεως περιοριστικών μέτρων – Στήριξη στην Κυβέρνηση του Ιράν – Περιεχόμενο – Σεβασμός της αρχής της ασφάλειας του δικαίου που απαιτεί σαφήνεια, ακρίβεια και προβλεψιμότητα των αποτελεσμάτων των κανόνων δικαίου (Αποφάσεις του Συμβουλίου 2010/413/ΚΕΠΠΑ, άρθρο 20 § 1, στοιχείο γʹ, και 2012/35/ΚΕΠΠΑ, αιτιολογική σκέψη 13· κανονισμός 267/2012 του Συμβουλίου, άρθρο 23 § 2, στοιχείο δʹ) (βλ. σκέψεις 39-43, 52-54)
5.                     Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Περιοριστικά μέτρα κατά του Ιράν – Δέσμευση κεφαλαίων ατόμων, οντοτήτων ή φορέων που συμμετέχουν ή παρέχουν στήριξη στη διάδοση των πυρηνικών όπλων – Ελάχιστες απαιτήσεις (Άρθρο 296 ΣΛΕΕ· απόφαση 2013/124/ΚΕΠΠΑ του Συμβουλίου) (βλ. σκέψεις 67-70)
6.                     Κοινή εξωτερική πολιτική και πολιτική ασφάλειας – Περιοριστικά μέτρα κατά του Ιράν – Δέσμευση κεφαλαίων ατόμων, οντοτήτων ή φορέων που συμμετέχουν ή παρέχουν στήριξη στη διάδοση των πυρηνικών όπλων – Περιορισμός του δικαιώματος ιδιοκτησίας και του δικαιώματος ελεύθερης άσκησης οικονομικής δραστηριότητας – Επιτρέπεται – Παραβίαση της αρχής της αναλογικότητας – Δεν υφίσταται (Απόφαση 2010/413/ΚΕΠΠΑ του Συμβουλίου· κανονισμός 267/2012 του Συμβουλίου) (βλ. σκέψεις 107-118)
Αντικείμενο
Αίτημα βάσει του άρθρου 263 ΣΛΕΕ για την ακύρωση της αποφάσεως του Συμβουλίου της Ευρωπαϊκής Ένωσης με την οποία διατηρήθηκε η εγγραφή του ονόματος της προσφεύγουσας στον κατάλογο του παραρτήματος II της αποφάσεως 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (ΕΕ 2010, L 195, σ. 39), και στον κατάλογο του παραρτήματος IX του κανονισμού (ΕΕ) 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) 961/2010 (ΕΕ 2012, L 88, σ. 1), όπως αυτή κοινοποιήθηκε με ανακοίνωση της 15ης Μαρτίου 2014.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την Tose’e Ta’avon Bank στα δικαστικά έξοδα.